|  |  |
| --- | --- |
| **Deltagere:** | **Erling Johansen (EJ) –- Lene Larsen (LL) – Jeppe Nørgaard (JN) - Dorthe Lauridsen (DL) - Frank Petersen (FP) - Allan Carlsen (AC)** |
| **Afbud:** | **Anders B. Nielsen (ABN) - Henrik Schou Madsen (HSM)** |
| **Referent:** | **Allan Carlsen** |

|  |  |
| --- | --- |
| **Beslutningsprotokol:** | **Ansvar** |
| **322 Velkomst og godkendelse af dagsorden.**   * EJ bød velkommen. Ingen tilføjelser til dagsorden.   **323 Orientering fra formanden v/EJ**   * EJ har talt med Peter Petersen, HG, omkring sponsering til vore streaminger af de store mesterskaber. Han vil også kontakte LIDL, der er ved at etablere nye butikker i Danmark. * Det forventes at Henrik starter på arbejde medio marts nogle timer om dagen. Vi skal sikre os mod samme situation for sekretariatet i fremtiden. Vi har mulighed for hjælp fra Kontorfællesskabet i DIF eller en studentermedhjælper. FP vil undersøge mulighed for det sidste. * EJ var til det årlige møde i Antidoping Danmark. De vil have DVF til at undervise vore løftere i hvorledes dopingtest foregår. Sagen omkring Bahador er ikke helt afsluttet. Med den sidste sag vi har med Oliver Olesen, skal vi måske indføre en regel om at man skal have været medlem i en af vore foreninger i 6 mdr. før man kan stille op til et DVF mesterskab. Vore Crossfitklubber kan være en gråzone i forhold til test. Det skal afklares hvilke muligheder der er. * Forslag fra Svendborg AC vedr. differentieret startgebyr i forhold til om der er en eller tre dommere drøftet. AC sender svar til Allan Tang. * Brev fra Allan Tang til AntiDoping Danmark om også at offentliggøre de negative tests, blev noteret, men det er ADD, der suverænt afgør om de vil det. * Eleikoaftalen blev drøftet. EJ har haft kontakt til Eleiko omkring ændringer i teksten vedr. hvilke mesterskaber aftalen præcis omfatter samt hvilke konkurrerende firmaer de mener. Når dette er præciseret vil aftalen blive underskrevet. Da Eleiko nu også har en tøjkollektion, kan DVF formidle videresalg og dermed opnå procenter. EJ har talt med Rene Schultz om at stå for salget. I forb. med promovering af Eleikoudstyr skal vi have oprettet et link til deres salg. Der kan opnås gode rabatter, specielt ved køb over 25.000 kr. Derfor vil DVF lægge nogle terminer hvor klubberne kan bestille materialer. * VK.49 har 70 års jubilæum og afholder et stævne den 16/3. EJ repræsenterer DVF.   **324 Økonomi og budget v/AC**   * Afslutning på regnskabsåret 2018 er ved at være på plads. Alle bilag er afleveret til DIF regnskabsafd. og de sender en regnskabsoversigt samt pivottabel i uge 10. * Intern revision er aftalt til den 19/3 og ekstern revision påbegynder arbejdet samtidig. * Revisionens bemærkninger fra sidste år tages til efterretning og vi adskiller udgifter og indtægter for hvert mesterskab, ligesom vi adskiller mesterskaberne i Øst og Vest, så vi umiddelbart kan se regnskaber for hvert mesterskab. * Der skal være 2 til alle udbetalinger. Det vil vi gøre elektronisk via netbank. Fremover vil alle bilag være elektroniske. Det betyder at udgiftsbilag udfyldes på computer og indsendes til sekretariatet, som så sørger for udbetaling med godkendelse. * Ledelsesberetning samt analyse af Årets indtægter skrives når endelig regnskab er på plads. JN tager sig af dette.   **325 DVF’s Repræsentantskabsmøde v/AC.**   * Valg på årets R-møde gennemgået. LL ønsker ikke genvalg. Vi kan ikke umiddelbart pege på nogen som kunne være interesseret. Derfor vil FP forsøge en løsning med at finde en person, der evt. vil tage en kortere periode end de 2 år. * Vi skal måske beskrive ansvarsområdet for de forskellige poster i DVF’s bestyrelse og ikke arbejdsopgaverne. Vi kan måske tiltrække frivillige ved at tilbyde forskellige projekter i stedet for poster. * JN er villig til at fortsætte med det tidsforbrug han har mulighed for. * AC er villig til genvalg. * Crossfitudvalgsposten er stadig vakant. FP. Vil forhøre sig i crossfitkredse om en evt. ny frivillig. * Appeludv.medlem Peter Vintersborg spørges om genvalg. Er villig til genvalg. * Intern revisor John Mørch spørges om genvalg. Er villig til genvalg. * Der efterlyses bedre kommunikation omkring R-mødet. JN tager sig af dette.   **326 Breddeudvalg v/AC.**   * Styrkemangekampen er udsat, da alle detaljer ikke er på plads. FP og Peter fra DSF fortsætter planlægningen. * Ålholmlejren afholdes i Kristi Himmelfartsferien. Lasse Andersen og Mikkel Andersen står for planlægningen med AC på sidelinjen. Lån af skolen er endnu ikke afklaret. Senere bekræftet som OK.   **327 Aktivitetsudvalg v/AC.**   * Det er svært at skaffe dommere til vore mesterskaber i Jylland. Det afstedkommer etdommersystem, hvor der ikke kan sættes rekorder. Vi skal forsøge at bruge flere af vore nye B-dommere. DL vil kontakte Jabbar for at afklare situationen. Det kan ende med at vi må definere hvilke stævner, der kan sættes rekorder til. * Der er indført en ny regel om størrelse på låse til stævnerne. Næsten ingen klubber har disse låse. Vi forhører os hos Eleiko om levering af de nye låse. * De int. regler omtaler kun tricot og derfor er det også i Danmark man løfter i tricot. Vi kan dog dispensere, hvis det står i indbydelsen at man godt må løfte i tights og T-Shirt. * Reglen om at bestille dommere min. 3 måneder før stævnet er af hensyn til at kunne skaffe tilstrækkeligt antal dommere. Klubberne skal gøres opmærksomme på dette. * Dommerudvalget bedes om at offentliggøre nye regler fra IWF, som vi også benytter i Danmark. * Forslag fra FP om at udskille DM Mix-hold fra DM Senior blev modtaget positivt. Skal evt. afholdes som et aftenstævne med 6 hold a’ 4 løftere. EJ forsøger at få dette mesterskab godkendt til DIF-medaljer. * AK. Atlas søger om afholdelse af DM Senior 2020. For at give andre klubber chancen for at søge, slås det op på hjemmesiden med deadline for ansøgning 7/9 2019.     **328 Eliteudvalg**   * Da ABN ikke var til stede udsættes punktet omkring NM Senior 2020 til næste møde.   **329 Strategiplan for DVF v/AC.**   * LL har afholdt 2 møder i FSU-gruppen (Fitness). Hun henviste til en samarbejdsaftale mellem DIF, DGI og DFHO. EJ vil undersøge hvor vi står i forhold til den. Det er nok ikke så nemt at komme ind i Fitnessklubberne, men vi skal have udbredt kendskabet til vægtløftning. Vi skal kontakte andre Specialforbund. Udvalget har beskrevet forskellige positive argumenter for at dyrke vægtløftning. Denne beskrivelse er ikke færdig og fortsætter ved næste møde 25/3. Der skal oprettes link til alle de artikler, der bekræfter de argumenter, der beskrives. * Et af de væsentlige punkter i vore strategiplaner er uddannelse af nye trænere, både til almen fysiske øvelse, børnetræning og selvfølgelig vægtløftningsteknik. Der er det nu heldigvis en lysning for at vi får igangsat. Michael Buth fra Atlas er uddannet fysioterapeut og han er klar til at undervise. Vi skal bare have de praktiske ting på plads. * Vi forsøger at indhente de manglende mål fra 2018 i Strategiplanen.   **330 Evaluering samt kommende stævner.**   * ***B-DM den 2.-3. februar 2019.***   Gode lokaler i Gladsaxe Crossfit. Fint med 2 dage.   * ***DM Masters den 16.februar 2019.*** Største antal deltagere ved et Masters nogensinde. Det blev dog afviklet noget hurtigere end forventet. * ***DM Ungdom den 23****.* februar 2019. * Som sædvanligt et godt arrangement. * ***DM Senior den 9.-10. marts 2019.*** * Ziebra Sport livestreamer begge dage. Mangler speaker til livestreamningen. FP og AC skaffer officials. TV2 er måske på i forhold til Katrine Bruhn.. 2 indvejninger begge dage. * ***DM Junior 6. april 2019.***   VK. Esbern Snare står for arrangementet. AC-EJ-Henrik Høst og Erling Johansen er officials.   * ***DM Hold 18. maj 2019.***   Sportshøjskolen står for arrangementet. JN aftaler streaming med Sportshøjskolen. John Mørch spørges om han vil være speaker.   * ***DM Femkamp 15.-16/6 2019.***   AK. Viking afholder.  Vi skal fremover se på DVF’s udgifter til de enkelte mesterskaber før vi udbetaler de 50 kr. pr. deltager  **331 Eventuelt.**   * Ingen bemærkninger.   **Næste bestyrelsesmøde:**  Tirsdag den 9. april 2019 kl. 17.00 i Idrættens Hus, Brøndby.  Ref. Allan Carlsen | EJ  FP  EJ  AC  EJ  EJ  FP  FP  JN  FP  DL  EJ  AC  EJ  EJ  AC |